Banif Bank Malta illum nieda l-identità ġdida tiegħu bħala BNF bank bl-għan li jirrifletti aħjar il-viżjoni għall-futur tal-Bank dwar tkabbir kemm f'Malta kif ukoll barra. Waqt konferenza tal-aħbarijiet, il-Kap Eżekuttiv u Direttur Maniġerjali tal-Bank Michael Collis qal li l-isem BNF Bank evolva direttament mill-fatt li l-Bank huwa kburi bl-istorja tiegħu. Collis kompla jgħid li "Għalkemm l-isem u l- logo nbidlu, il-klijenti jibqgħu l-ewwel prijorità tagħna." Saħaq li l-bank se jibda vjaġġ ġdid li għandu jirriżulta f' aktar benefiċċji għall-klijenti tal-bank. Fi stqarrija, il-Bank spjega li kien akkwistat minn Al Faisal Holding is-sena l-oħra. Il-Bank ilu jopera f'Malta mill-2008 u jipprovdi firxa sħiħa ta' servizzi bankarji kummerċjali lill-klijenti privati u fin-negozju permezz ta' network ta' tnax-il fergħa u tliet ċentri għal servizzi bankarji korporattivi u tan-negozju. Collis qal li BNF Bank għandu pjanijiet ambizzjużi għall-espansjoni tas-servizzi tiegħu biex jinkorporaw l-immaniġġjar tal-assi u l-investimenti u li bħalissa jinsab fil-proċess ta' tħejjija tal-infrastruttura meħtieġa għal dan it-tkabbir. Michael Collis stqarr li l-għan tal-bank hu li jiġi aċċellerat it-tkabbir b'attenzjoni ffukata fuq l-għarfien tal-ħtiġijiet ta' kull klijent individwali, biex b'hekk jiġi sfruttat il-potenzjal tas-servizzi bankarji personali. Il-bank spjega li l-identità l-ġdida tiegħu mhux se taffetwa l-operat bankarju ta' kuljum. Il-klijenti tal-bank m'għandhom bżonn jagħmlu l-ebda tibdil minn naħa tagħhom. Il- cards tad- debit u tal- credit u l-kotba taċ-ċekkijiet m'għandhomx għalfejn jinbidlu. .td_uid_3_5ee4de9dcfa61_rand.td-a-rec-img{text-align:left}.td_uid_3_5ee4de9dcfa61_rand.td-a-rec-img img{margin:0 auto 0 0} #td_uid_4_5ee4de9dd003b .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/BNF_Bank_2-80x60.jpeg) 0 0 no-repeat} 1 minn 1